open-index/open-wikipedia-markdown huggingface dataset:
סועאד עאמירי

**סועאד עאמירי** (בערבית: **سعاد العامري**; נולדה בשנת 1951) היא סופרת פלסטינית, אדריכלית, ופרופסורית לארכיטקטורה באוניברסיטת ביר זית.

## ביוגרפיה
הוריה של עאמירי ברחו מיפו במהלך מלחמת העצמאות ב-1948 אל עמאן שבירדן. שם נולדה וחיה עד שעזבה לביירות שבלבנון, כדי ללמוד אדריכלות באוניברסיטה האמריקנית בביירות, ובהמשך באוניברסיטת מישיגן ואוניברסיטת אדינבורו.
כשחזרה לביקור ברמאללה ב-1981, פגשה את סלים תמרי, סוציולוג מאוניברסיטת ביר זית, איתו נישאה מאוחר יותר, ונשארה.

בין השנים 1991 ל-1993 הייתה עאמירי חברה במשלחת שלום פלסטינית בוושינגטון. היא עוסקת בכמה יוזמות שלום מרכזיות של נשים פלסטיניות וישראליות.

היא מנהלת ומייסדת מרכז ריוואק (באנגלית: RIWAQ בערבית: رواق) לשימור אדריכלי, המרכז הוקם בשנת 1991 והיה הראשון מסוגו שעמל על שיקום והגנה על המורשת האדריכלית הפלסטינית.

ב-2006 מונתה עאמירי כסגנית יו"ר חבר הנאמנים של אוניברסיטת ביר זית.

מתגוררת בעיר רמאללה.

## כתיבה
ספרה "קפוצ'ינו ברמאללה (רשימות מן הסגר)" (יצא שוב באנגלית בשם: **Sharon and My Mother-in-Law: Ramallah Diaries**) תורגם ל-19 שפות כאשר התרגום לערבית היה רב-מכר בצרפת והספר אף זכה בשנת 2004 בפרס ויארג'ו היוקרתי באיטליה יחד עם הסופרת מנואלה דבירי. הספר מבוסס על אימיילים ומכתבים של עאמירי ובו היא מתארת את חיי היומיום של האנשים סביבה בעיר מגוריה, רמאללה, המנסים לחיות את חייהם, בעיקר תחת עשרת חודשי המצור על רמאללה ב-2002. זהו סיפורם של הנשים והגברים בבית וברחוב, ולא של הלוחמים או של המנהיגים.

ספרה האחרון, גולדה ישנה פה (באנגלית: **Golda slept here** בהוצאת בלומסברי), המתאר מה פירוש הדבר לאבד את הבית ולא "להרגיש בבית" שוב, זכה בפרס נונו האיטלקי (2014).

## ספריה
* 2003 - **"קפוצ'ינו ברמאללה (רשימות מן הסגר)"** תרגום: רוני מאירשטיין, הוצאת בבל
* 2010 - **Nothing to Lose But Your Life: An 18-Hour Journey With Murad**
* 2010 - **Menopausal Palestine: Women At The Edge**
* 2013 - **Golda Slept Here**

## קישורים חיצוניים

* האתר של מרכז ריוואק לשימור אדריכלי
* 
* 

## הערות שוליים

קטגוריה:בוגרות אוניברסיטת אדינבורו
קטגוריה:בוגרי אוניברסיטת אדינבורו
קטגוריה:סופרות פלסטיניות
קטגוריה:סגל אוניברסיטת ביר זית
קטגוריה:רמאללה: אישים
קטגוריה:אדריכלים פלסטינים
קטגוריה:ילידות 1951
קטגוריה:פלסטינים שנולדו ב-1951
שלמה בן זאב

**שלמה בן זאב** (1941 – 29 בינואר 1992) היה כדורסלן ישראלי ששיחק במכבי קריית מוצקין, מכבי חיפה ובנבחרת ישראל בשנות ה-60. מלך הסלים של מכבי קריית מוצקין בכל הזמנים.

## ביוגרפיה
בעונת 1958/1959 ערך בן זאב את הופעת הבכורה שלו במכבי קריית מוצקין. באותה עונה הצטרפו אל הקבוצה כוכבי הפועל קריית חיים: חנוך ברקון ראובן בורג ויצחק גודס, אשר יחד עם בן זאב ושלמה דובדבני - הרכיבו את חמישיית הקבוצה. הקבוצה סיימה את העונה במקום התשיעי, כאשר בן זאב קלע בממוצע של 9.9 נקודות למשחק. בגביע המדינה הפסידה הקבוצה ברבע הגמר למכבי חיפה. בעונה הבאה, עונת 1959/1960, מונה אברהם פסח למאמן החדש של הקבוצה. בן זאב יחד עם ברקון ודובדבני, הובילו את הקבוצה להישג השיא שלה - מקום שישי בליגה. בן זאב קלע בממוצע של 13.9 נקודות למשחק. לאחר עונה זו, נחלשה הקבוצה בהדרגה בעונות הבאות.

בעונה הבאה, עונת 1960/1961 סיימה הקבוצה במקום ה-10. בן זאב (ממוצע 11.3 נקודות למשחק) המשיך להוביל את הקבוצה יחד עם ברקון ודובדבני. בגביע המדינה הודחה הקבוצה ברבע הגמר בידי מכבי ירושלים. בשתי העונות הבאות 1961/1962, 1962/1963 המשיכה הקבוצה להוות קבוצת תחתית וסיימה במקום ה-9 וה-10 בהתאמה. עם זאת בן זאב המשיך לקלוע בממוצע גבוה - 16.2 ו-18.2 נקודות למשחק בהתאמה.

בשנת 1963 השתתף במדי נבחרת ישראל באליפות אירופה שנערכה בורוצלב, תחת המאמן יהושע רוזין. הנבחרת סיימה את האליפות במקום התשיעי עם ארבעה ניצחונות וחמישה הפסדים. בן זאב שותף במשחק אחד, נגד בלגיה, בו קלע נקודה אחת.

בעונת 1966/1967 עבר בן זאב למכבי חיפה, תחת המאמן שמואל יעקובסון, ושיתף פעולה עם חיים בוכבינדר ודן אייק. בעונה הראשונה סיימה הקבוצה במקום החמישי כאשר בן זאב קלע בממוצע של 11 נקודות למשחק. בן זאב המשיך לשחק בחיפה עוד ארבע עונות, עד שפרש באמצע עונת 1971/1972.

סך הכל שיחק בן זאב 13 עונות בליגה הבכירה בהן השתתף ב-247 משחקי ליגה בהם קלע 3,178 נקודות, והוא מלך הסלים בכל הזמנים של מכבי קריית מוצקין. במדי נבחרת ישראל רשם בן זאב 13 הופעות והשתתף באליפות אירופה בכדורסל 1963.

ביום 29 בינואר 1992 נפטר בן זאב ונטמן בבית העלמין צור שלום בקריית ביאליק.

בשנת 2016 קיבלה רעייתו בשמו פרס על תרומה מיוחדת בתחום הכדורסל מעמותת הספורט של קריית מוצקין.

## קישורים חיצוניים

* שלמה בן זאב, קלעי כל הזמנים, אתר מנהלת הליגה

## הערות שוליים

קטגוריה:כדורסלנים ישראלים
קטגוריה:כדורסלני נבחרת ישראל
קטגוריה:כדורסלני מכבי קריית מוצקין
קטגוריה:כדורסלני מכבי חיפה
קטגוריה:אישים הקבורים בבית הקברות צור שלום
קטגוריה:ישראלים שנולדו ב-1941
קטגוריה:ישראלים שנפטרו ב-1992
אנדריי פלנקוביץ'

**אנדריי פלנקוביץ**' (; נולד ב-8 באפריל 1970) הוא פוליטיקאי ודיפלומט קרואטי אשר מכהן כראש ממשלת קרואטיה ה-12 מאז 19 באוקטובר 2016. פלנקוביץ' היה אחד מעשרת הנציגים של קרואטיה לפרלמנט האירופי משנת 2013 ועד כניסתו לתפקיד ראש הממשלה.

## ביוגרפיה
פלנקוביץ' נולד ב-8 באפריל 1970 בזאגרב, אז בשטח הרפובליקה הפדרלית הסוציאליסטית של יוגוסלביה וכיום בשטח קרואטיה. אביו היה אקדמאי ואמו הייתה קרדיולוגית. בשנת 1988 החל פלנקוביץ' ללמוד משפטים באוניברסיטת זאגרב. סיים את לימודי הדוקטורט בשנת 1993. עבודתו עסקה בתהליכי קבלת ההחלטות באיחוד האירופי.

לאחר סיום לימודיו האקדמיים החל פלנקוביץ' לעבוד במשרד החוץ. בשנים 2005–2010 כיהן כסגן שגריר קרואטיה בצרפת. בדצמבר 2011 נבחר לפרלמנט הקרואטי.

ב-19 באוקטובר 2016 נבחר לראשות הממשלה בהצבעה של 91 בעד, 45 נגד ו-3 נמנעים בקרב 151 חברי הפרלמנט. ממשלתו הגדילה את שכר המינימום בכ-5%, ופלנקוביץ' עצמו הצהיר בשנת 2017 כי קרואטיה עתידה להצטרף לגוש האירו בשמונה השנים שלאחר מכן. כל שלוש סוכנויות דירוג האשראי הגדולות שיפרו את דירוג קרואטיה ב-2018.

## כראש מממשלה

מאז כניסתו של פלנקוביץ' לתפקיד ראש ממשלת קרואטיה, קרואטיה המשיכה להשתתף באופן פעיל בענייני האיחוד האירופי, מה שממחיש את מחויבותו של פלנקוביץ' לשילוב המדינה באיחוד האירופי. מחויבות זו הגיעה לשיאה כאשר קרואטיה קיבלה על עצמה את נשיאות מועצת האיחוד האירופי ביולי 2020, וסימנה אבן דרך משמעותית עבור האומה. הנשיאות מתחלפת בין המדינות החברות באיחוד האירופי מדי שישה חודשים, והיא כרוכה בהובלה ותיאום דיונים בתוך מועצת האיחוד האירופי, קידום שיתוף פעולה וקידום האג'נדה המשותפת של האיחוד האירופי. 

לצד ניהול יחסי החוץ, ממשלתו של פלנקוביץ' נאלצה להתמודד עם אתגרים פנימיים. הבחירות לפרלמנט ביולי 2020 העניקו מנדט למפלגתו, האיחוד הדמוקרטי הקרואטי (HDZ), להמשיך לשלוט. במקביל, רעידת האדמה ההרסנית שפקדה את זאגרב במרץ 2020 דרשה ניהול משברים מיידי ומאמצי שיקום לאחר מכן.

## קישורים חיצוניים

* 

קטגוריה:דיפלומטים קרואטים
קטגוריה:ראשי ממשלת קרואטיה
קטגוריה:קרואטים שנולדו ב-1970
בודרוגולסי

**בודרוגולסי** (בהונגרית: **Bodrogolaszi**) הוא כפר במחוז בורשוד-אבאוי-זמפלן שבצפון הונגריה.

בכפר התגוררו יהודים מעטים. רבים מתושבי הכפר נרצחו בשואה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
עבדול חמיד

**מוחמד עבדול חמיד** (; נולד ב-1 בינואר 1944) הוא פוליטיקאי אשר כיהן כנשיא בנגלדש בין השנים 2013–2023. בשנת 2018 נבחר לכהונה שנייה. בשנים 2009–2013 כיהן חמיד כיושב ראש הפרלמנט. במרץ 2013 כיהן כנשיא זמני ונבחר לנשיא קבוע באפריל.

## ביוגרפיה
חמיד נולד ב-1 בינואר 1944 בהודו הבריטית. למד בצעירותו משפטים. החל להיות פעיל פוליטית כשהיה בן 15, בשנת 1959. התחתן בשנת 1964 ונולדו לו שלושה בנים ובת אחת. בשנת 1970 נבחר חמיד לפרלמנט והיה חבר הפרלמנט הצעיר ביותר באותה השנה. הוא כיהן ברצף עד 2009. בשנת 2013 נבחר לנשיאות המדינה.

## קישורים חיצוניים

קטגוריה:נשיאי מדינות
קטגוריה:ילידי 1944
אוליסש קורייה א סילבה

**אוליסש קורייה א סילבה** (; נולד ב-4 ביוני 1962) הוא פוליטיקאי ואיש עסקים אשר מכהן כראש ממשלת כף ורדה מאז 22 באפריל 2016.

## ביוגרפיה
סילבה נולד ב-4 ביוני 1962 בפראיה, כף ורדה. בשנת 1988 סיים לימודי כלכלה בליסבון שבפורטוגל. סילבה החזיק בתפקידי הנהלה בכירים בבנק של כף ורדה בשנים 1989–1994. בשנים 1999–2000 כיהן כשר האוצר. בשנת 2008 נבחר סילבה לראש ממשלת פראיה.

## קישורים חיצוניים

* 

קטגוריה:ראשי ממשלות
קטגוריה:פוליטיקאים מכף ורדה
קטגוריה:ילידי 1962
פטר כריסטיאן

**פטר מרטין כריסטיאן** (; נולד ב-16 באוקטובר 1947) הוא נשיא מיקרונזיה לשעבר.

כריסטיאן היה בין ארבעת-עשר האנשים הראשונים שנבחרו לקונגרס הראשון של המדינה בשנת 1979. הוא שימש כיו"ר הקונגרס ממאי 2003 עד מאי 2007. כריסטיאן נבחר לסנאט בשנת 2007 ונבחר מחדש בשנת 2011. הוא כיהן כיו"ר הוועדה לתחבורה ותקשורת בקונגרס. ב-8 המכהן מאז מאי 2015 מונה לנשיא השמיני של מיקרונזיה, ב-11 במאי 2019 הוחלף בדייוויד פנואלו.

## קישורים חיצוניים

* 

קטגוריה:נשיאי מיקרונזיה
קטגוריה:ילידי 1947
עבדאללה בן נאסר בן ח'ליפה אאל ת'אני

**עבדאללה בן נאסר בן ח'ליפה אאל ת'אני ** (; נולד ב-1960) הוא פוליטיקאי קטרי אשר כיהן כראש ממשלת קטר מ-26 ביוני 2013 ועד להתפטרותו ב-28 בינואר 2020. בנוסף היה גם שר הפנים.

אאל ת'אני הוא בן למשפחת אאל ת'אני השלטת בקטר. הוא נינו של אחמד בן מוחמד אאל ת'אני שהיה מושל דוחא. הוא בנו של השייח' נאסר בן ח'ליפה אאל ת'אני. אמו הייתה שייח'ה מריאם בינת עבדאללה אל עטייה.

סיים את לימודיו במכללה הצבאית דורהאם, בריטניה, בשנת 1984 וקיבל תואר ראשון. בשנת 1995 סיים את לימודיו באוניברסיטה הערבית של ביירות, וקיבל תואר ראשון נוסף.

אאל ת'אני הצטרף לצבא הקטרי ומונה כקצין סיור במדור משטרת ההצלה ב-1985. ב-1989 מונה כקצין ביטחון לאצטדיונים במדור אבטחת הבירה. אחר כך הפך לעוזר מפקד חטיבת התמיכה במדור חירום של משטרת קטר. הוא מונה למפקד חטיבה למבצעים מיוחדים במחלקת הביטחון המיוחד וכמפקד היחידה המיוחדת של מחלקת הביטחון המיוחד. ב-28 בדצמבר 2001 מונה לעוזר מנהל מחלקת כוחות הביטחון המיוחדים לענייני מבצעים. בספטמבר 2004 הועלה לדרגת תת-אלוף.

ב-15 בפברואר 2005 הוא מונה לשר הפנים לאחר שכיהן בתפקידים שונים בממשלה. הוא נבחר לראשות הממשלה ב-26 ביוני 2013 במקום חאמד בן ג'אסם אאל ת'אני. במקביל הוא גם החליף את עבדאללה בן חאלד אאל ת'אני כשר הפנים. כהונתו הסתיימה ב-28 בינואר 2020.

הוא כיהן כיו"ר הוועדה העליונה של מונדיאל 2022. מספר כלי תקשורת מתחו ביקורת על פגישתו עם פתחי חמאד, מנהיג פוליטי של חמאס, באפריל 2013, והעלו השערות לגבי הסיכונים של פעולות טרור שיתרחשו במונדיאל 2022.

אאל ת'אני נשוי, ולו שישה ילדים.

אל תאני זכה בפרס לגיון הכבוד ב-19 בנובמבר 2009.

## קישורים חיצוניים

## הערות שוליים

קטגוריה:ראשי ממשלת קטר
קטגוריה:שרי פנים
קטגוריה:פוליטיקאים קטרים
קטגוריה:מעוטרי אות לגיון הכבוד
קטגוריה:בוגרי האוניברסיטה הערבית של ביירות
קטגוריה:ילידי 1959
קטגוריה:קטרים שנולדו במאה ה-20
קית' רוולי

**קית' כריסטופר רוולי** (; נולד ב-24 באוקטובר 1949) הוא פוליטיקאי אשר מכהן מאז ספטמבר 2015 כראש ממשלת טרינידד וטובגו. בשנים 2010–2015 הנהיג רוולי את האופוזיציה במדינה. הוא מכהן בבית הנבחרים מאז שנת 1987.
## ביוגרפיה
בעבר כיהן כשר החקלאות, המקרקעין והים (בפרלמנט הרביעי), שר התכנון והפיתוח ושר השיכון (בפרלמנט השמיני) ושר המסחר והתעשייה (בפרלמנט התשיעי).

בנוסף על העיסוק הפוליטי, רוולי הוא ד"ר לגאולוגיה ומתמחה בגאוכימיה. למד באוניברסיטת איי הודו המערבית, שם סיים תואר ראשון בגאולוגיה (הצטיינות מדרגה ראשונה), ובגאוגרפיה (הצטיינות מדרגה ראשונה). את התואר השני בסטרטיגרפיה וולקנית רכש באוניברסיטת UWI, סנט אוגוסטין. כמדען מחקר מילא תפקידים של עמית מחקר ואחר כך ראש היחידה למחקר סייסמי באוניברסיטת הודו המערבית, סנט אוגוסטין. הוא היה גם המנהל הכללי של חברת המחצבות הלאומיות שבבעלות המדינה. בבחירות שנערכו בשנת 2020 מפלגתו זכתה ב-52% מהקולות.

רוולי הוא אב לארבעה ילדים- שני בנים ושתי בנות.

## קישורים חיצוניים

## הערות שוליים

קטגוריה:ראשי ממשלות
קטגוריה:טרינידד וטובגו: פוליטיקאים
קטגוריה:בוגרי אוניברסיטת איי הודו המערבית
קטגוריה:ילידי 1949
מכינה קדם-צבאית הנגב

**מכינה קדם-צבאית הנגב למנהיגות חברתית על שם [[אלחנן ישי]]** היא מכינה קדם-צבאית חילונית שהוקמה בשנת 2001 על-ידי "מרכז גל למנהיגות" (מג"ל). בראש המכינה עומדת רוני ריינגולד, בוגרת מחזור ו׳ של המכינה. 

המכינה ממוקמת במדרשת בן-גוריון והיא פועלת במסגרת "מדרשת שדה בוקר", בשיתוף המועצה האזורית רמת נגב והמכון למורשת בן-גוריון. שלוחה שלה ממוקמת בקיבוץ חולית שבחבל שלום ובספטמבר 2021, החלה לפעול שלוחה נוספת, בקיבוץ צאלים. אחריה, בשנת 2024 נפתחה שלוחה בקיבוץ משמר הנגב.

נכון לשנת 2019, למכינה יש למעלה מ-600 בוגרים.

## מטרות המכינה
# גיבוש השקפת עולם מורכבת המושתתת על ערכים הומניסטיים שבמרכזם ערבות הדדית ושוויון ערך האדם. 
# הכשרה ופיתוח מיומנויות של הובלה, יוזמה ומנהיגות בקרב חניכי המכינה ועידודם להשתלב בתפקידי מפתח בחברה הישראלית. 
# יצירת זיקה לנגב, חיבור משמעותי ושותפות בעיצוב עתידו. 
# גיבוש זהות יהודית-חילונית-ריבונית. 
# חיזוק התפישה הדמוקרטית וערכיה ככלי מרכזי המאפשר חיים משותפים בקהילה ובמדינה. 
# הכנת החניכים להתמודדות עם אתגרי השירות הצבאי והכוונתם לשירות משמעותי ופיקוד.

## תוכנית הלימודים
הלימודים במכינה כוללים קורסים במחשבת ישראל, פילוסופיה, מחשבה ציונית, תנ"ך, קיימות, כלכלה, פמיניזם וכו'. העשייה ההתנדבותית בשלוש השלוחות מרוכזת ביום אחד במהלך השבוע. ההתנדבות בשלוחת שדה בוקר כוללת כ-20 מסגרות שונות הקשורות לאוכלוסיות בעלות צרכים מיוחדים, עיירות הפיתוח (באר שבע, מצפה רמון וירוחם),  עבודה עם מבקשי מקלט (כלא סהרונים ובעבר גם מתקן חולות) ועבודה סביבתית עם רשות הטבע והגנים. החניכים בשלוחת חולית מתנדבים בעיקר בקיבוץ עצמו וביישובי עוטף עזה. ההכנה לקראת השירות הצבאי כוללת הרצאות ואימונים פיזיים.

המכינה קרויה על שם אלחנן ישי, אשר התגורר ופעל בשדה בוקר, ונפטר זמן קצר לפני הקמת המכינה.

## קישורים חיצוניים

* דף המכינה, באתר מועצת המכינות

## הערות שוליים

קטגוריה:מכינות קדם-צבאיות
הילדה היינה

**הילדה קת'י היינה** (; נולדה ב-6 באפריל 1951) היא פוליטיקאית, אקטיביסטית ומחנכת באיי מרשל, אשר מכהנת כנשיאת איי מרשל. בעבר כיהנה בתפקיד זה מינואר 2016 ועד ינואר 2020, וכן כיהנה בעבר כשרת החינוך. היא גם הדוקטור הראשון במדינה. היינה היא האישה הראשונה באיי מרשל אשר נבחרה לכהן כנשיאה והאישה הרביעית באוקיאניה שעומדת בראש מדינה (לאחר ג'ני שיפלי והלן קלארק בניו זילנד וג'וליה גילארד באוסטרליה). היינה היא גם אחת משלוש הנשים היחידות בפרלמנט (מתוך 33 נציגים).

## ראשית חייה ורכישת השכלה
היינה נולדה בבירת איי מרשל מג'ורו, ולמדה בקולג' בארצות הברית וסיימה את לימודי התואר הראשון שלה באוניברסיטת אורגון בשנת 1970. את התואר השני למדה באוניברסיטת הוואי וסיימה אותו בשנת 1975, וכן דוקטורט בחינוך מאוניברסיטת דרום קליפורניה בשנת 2004. ב-2019, היא קיבלה דוקטור לשם כבוד בפילוסופיה מאוניברסיטת פו ג'ן.

## קריירה

בשנים 1975–1982 עבדה היינה כמורה וכיועצת בתיכון במג'ורו. ב-2000 ייסדה את ארגון הנשים הלאומי "WUTMI".

היינה כיהנה גם כשרת החינוך.

בסוף ינואר 2016, אחרי שערקה ממפלגתה יחד עם שני בניה, השרים לשעבר תומאס היינה ווילבור היינה, תוך הצטרפות לקואליציה, נבחרה והושבעה היינה לנשיאת המדינה. כמועמדת בלעדית היא קיבלה כ-24 קולות, אל מול שישה נמנעים ושלושה נעדרים מבין 33 חברי הפרלמנט. ב-28 בינואר 2016, הושבעה לתפקיד ובכך החליפה את הנשיא הקודם קסטן נמרה שהופל בהצעת אי-אמון, שבועיים לאחר השבעתו לתפקיד.

## קישורים חיצוניים

## הערות שוליים

קטגוריה:בוגרי אוניברסיטת אורגון
קטגוריה:בוגרות אוניברסיטת אורגון
קטגוריה:בוגרי אוניברסיטת הוואי
קטגוריה:בעלות תואר דוקטור מאוניברסיטת דרום קליפורניה
קטגוריה:בעלי תואר דוקטור מאוניברסיטת דרום קליפורניה
קטגוריה:נשיאות
קטגוריה:נשיאי אוניברסיטאות ומכללות
קטגוריה:נשיאי איי מרשל
קטגוריה:נשים ראשונות בתפקידים ציבוריים
קטגוריה:ילידות 1951
קטגוריה:ילידי 1951
אלן קזנובה

**אלן קזנובה** (בצרפתית: **Alain Casanova**; נולד ב-18 בספטמבר 1961) הוא כדורגלן עבר צרפתי ומאמן כדורגל.

## קריירה
קזנובה החל את הקריירה שלו בגיל 9 באקדמיות הנוער של קורנון ווישי. הוא עבר בקבוצות הבוגרות של לה האבר, אולימפיק מרסיי וטולוז. בתקופתו מרסיי, הוא לא רשם שום הופעה במדי הקבוצה, אף על פי שנרשם בסגל שלה בגמר גביע אירופה לאלופות 1991 נגד הכוכב האדום בלגרד.

ב-30 במאי 2008 מונה קזנובה למאמן טולוז. לאחר שבע שנים בקבוצה, ב-13 ביוני 2016, הוא הוחתם כמאמנה של לאנס למשך עונה אחת בלבד. ב-22 ביוני 2018, הוא שב להיות מאמנה של טולוז.

## סטטיסטיקות כמאמן
*נכון ל-5 באוקטובר 2019*

## תארים
**לה האבר**
* ליגת המשנה הצרפתית בכדורגל (1): 1984/85

## קישורים חיצוניים

## הערות שוליים

קטגוריה:כדורגלנים צרפתים
קטגוריה:שוערי כדורגל צרפתים
קטגוריה:כדורגלני לה האבר
קטגוריה:כדורגלני אולימפיק מרסיי
קטגוריה:כדורגלני טולוז
קטגוריה:מאמני כדורגל צרפתים
קטגוריה:מאמני טולוז
קטגוריה:צרפתים שנולדו ב-1961
בריגיט ברקס

**בריגיט ברקס** (בגרמנית: **Brigitte Berx**; נולדה בשנת 1962) היא דוגמנית עבר גרמנייה.

## ביוגרפיה
ברקס גדלה בדיסלדורף, גרמניה.

היא נבחרה ב-1984 למיס הריין התחתון (Niederrhein), ולאחר מכן נבחרה גם למיס נורדריין-וסטפאליה. היא הוכתרה למיס גרמניה בטקס שנערך באולם בלוקסמבורג.

בתחרות מיס תבל 1984 עלתה לשלב עשר המועמדות האחרונות בחצי הגמר. בקרב העיתונאים שסיקרו את התחרות נפוצה השמועה על פיה עברה ניתוח הגדלת חזה, דבר שזכה להפרכה מצידה.

באותה שנה היא גם הייתה נציגת גרמניה במיס עולם, ועלתה בין חמש עשרה המועמדות שהגיעו לחצי הגמר.

היא הופיעה ב-"Stars in der Manege", אירוע צדקה שנתי הנערך במינכן, והשתתפה גם בתוכנית "Verstehen Sie Spaß?" בה מצולמים אנשים במצלמה נסתרת.

ברקס היא בעלת בוטיק אופנה יוקרתי ומתגוררת בקלן.

## קישורים חיצוניים
*http://lempimissit.suntuubi.com/?cat=449 

## הערות שוליים

קטגוריה:זוכות מיס גרמניה
קטגוריה:משתתפות בתחרות מיס תבל 1984
קטגוריה:משתתפות בתחרות מיס עולם 1984
קטגוריה:גרמניות שנולדו ב-1962
קטגוריה:גרמנים שנולדו ב-1962
אלפא רומיאו 155

**אלפא רומיאו 155** (באיטלקית: **Alfa Romeo 155**) היא מכונית סלון, המוגדרת כ-מכונית קומפקטית מתוצרת יצרנית הרכב האיטלקית **[[אלפא רומיאו]]** אשר יוצרה בין השנים 1992–1998 באיטליה.

## דגמים
* "ALFA 155 1.6".
* "ALFA 155 1.7".
* "ALFA 155 1.8".
* "ALFA 155 1.8 Silverstone/Formula"
* "ALFA 155 1.8 8v"
* "ALFA 155 1.8 /1.6 16v Sport"
* "ALFA 155 2.0".
* "ALFA 155 2.5".
* "ALFA 155 2.0 TD".
* "ALFA 155 2.0 Q4".
* "ALFA 155 2.0 Q4 (1995/1997)".
* "ALFA 155 2.5 TD".

## סוגי הנעות
* 4x2 – הנעה קדמית.
* 4x4 – הנעה כפולה.
## תמונות

קובץ:Alfa Romeo 155.jpg | "אלפא רומיאו 155"
קובץ:Alfa Romeo 155 white vr.jpg  | "אלפא רומיאו 155"
קובץ:Alfa Romeo 155 WB 1.jpg | "אלפא רומיאו 155"
קובץ:Alfa Romeo 155 WB 3.jpg | "אלפא רומיאו 155"
קובץ:Alfa 155 rear 20080118.jpg  | "אלפא רומיאו 155"
קובץ:Alfa Romeo 155 Q4 R0010870-2.jpg  | "אלפא רומיאו 155" דגם "Q4"


## ראו גם
* אלפא רומיאו
* אלפא רומיאו 75
* אלפא רומיאו 164
* אלפא רומיאו 166

## קישורים חיצוניים

* 

## הערות שוליים

קטגוריה:מכוניות סלון
155
קטגוריה:דגמי מכוניות שהושקו ב-1992
קטגוריה:כלי רכב איטלקיים
Say Na Na Na

**Say Na Na Na** (בעברית: **תגיד נה נה נה**) הוא שיר באנגלית שנכתב והולחן על ידי אולכיטו אהמט טוג'וז ונקטריוס טרקיס ובוצע על ידי סרהאט. השיר ייצג את סן מרינו באירוויזיון 2019 בתל אביב, ישראל, לאחר שנבחר דרך ועדה פנימית ברשות השידור הסן מרינזית. השיר הופץ ב-7 במרץ 2019.

## קישורים חיצוניים

## הערות שוליים

קטגוריה:שירי אירוויזיון 2019
קטגוריה:שירי סן מרינו באירוויזיון
קטגוריה:שירים באנגלית
כנס אנימה

ממוזער|320px|כנס האנימה "Tokyo International Anime Fair" בטוקיו
[290px|ממוזער|[קוספליי בכנס "אנימה אקספו" בקליפורניה, 2006]]
**כנס אנימה** הוא אירוע בו ההתמקדות העיקרית היא סדרות אנימה ומאנגה והתרבות היפנית.

באופן כללי כנסי אנימה נערכים במרכזי כנסים, בבתי מלון או בקמפוסים ונמשכים בדרך כלל כמה ימים. כנסי אנימה כוללים מגוון רחב של פעילויות ופאנלים, כאשר חלק גדול מהמשתתפים עשויים להיות לבוש בקוספליי. הכנסים משמשים גם לעיתים קרובות את תעשיית האנימה והמאנגה ליידע לקוחות פוטנציאלים על מוצרים חדשים.

בכנסי האנימה הגדולים ביותר בעולם נוכחים מאות אלפי מבקרים. נכון ל-2019 כנסי האנימה הגדולים בעולם נערכים בארצות הברית ("אנימה אקספו" באנהיים שבקליפורניה), ביפן ("אנימה יפן" בטוקיו), ובצרפת ("יפן אקספו" בוילפינט).

## פעילויות טיפוסיות
ככל שהכנס גדול יותר כך יהיו בדרך כלל יותר פעילויות ודוכנים. הרשימה שלהלן אינה ממצה, אך מראה דוגמאות שונות לסוגי הפעילויות שניתן למצוא בדרך כלל בכנסי אנימה.
* **דוכני מכירות** - דוכני בהם נמכרים תקליטורים של סדרות וסרטי אנימה, חוברות מאנגה, משחקי וידאו יפניים, פוסטרים, צעצועים, וכדומה.
* **מופעי קוספליי** - קוספליי היא אטרקציה מרכזית בכנסי אנימה, והפופולריות שלה גדלה בהתמדה עם השנים. מופעי קוספליי רבים מתרחשים במהלך כל כנס אנימה, בין אם בחינם (כלומר על במה הממוקמת במרכז מתחם הכנס אשר המשתתפים אינם צריכים להירשם ולא מתקיימת בפועל תחרות אמיתית) או במסגרת תחרות בחדר גדול עם במה. קוספליי הפך נפוץ במיוחד לאורך השנים בכנסי אנימה וחלק גדול מהמשתתפים מגיעים בעצמם עם קוספליי על אף שהם אינם משתתפים בתחרויות הקוספליי.
* **חדרי הקרנה לסדרות/סרטי אנימה** - ברחבי הכנס ישנם חדרי תצוגה בהם מוקרנים סדרות/סרטי אנימה חדשות במטרה לקדם אותם בקרב הנוכחי בכנס.
* **פאנלים** - פאנל בכנס אנימה כולל לרוב בדרך כלל דיון פתוח על נושא הקשור בדרך כלל לסדרת אנימה, לפרסום של סדרת מאנגה חדשה, או לקוספליי, מוזיקה יפנית, וכדומה.
* **סדנאות** - סדנה היא סוג מסוים של פאנל בו אורח נודע עוסק בנושא מסוים ומלמד את הנוכחים טכניקות שונות.
* **תחרויות קריוקי**
* **תערוכה של כישרונות חדשים** - אמנים צעירים מציגים ומדברים על יצירותיהם, אשר יכולות לכלול עבודות יד עצמאיות, רישומים, ספרים או וידאו.
* **מופעים של אמנים להקות** - להקות וזמרים עורכים הופעות במתחם הכנס. בדרך כלל הרפרטואר מורכב משירים של סדרות אנימה פופולריות, שירים ממשחקי וידאו יפנים פופולריים, או גרסאות כיסוי לשירים של להקות J-Rock פופולריות.

## כנסי אנימה בישראל
בשנת 2005 הוקם בישראל כנס אנימה קון כשאליו הגיעו כ-650 איש והיווה יריית פתיחה לקיום הכנסים בארץ. הכנס השני התקיים בחג פורים 2006 ואליו הגיעו כ-1,200 איש.

שנה לאחר מכן הוקם ארגון אמא״י ומאז הארוקון 2008 הם מקיימים כמיטב המסורת שני כנסים: הארוקון בפורים וכאמ״י בקיץ (מאז 2009).

בשנת 2010 הוקמה קבוצת הוטארו שאף היא הקימה כנסים כדוגמת לג׳נד קון.

במהלך העשור השני של שנות ה-2000 ניסו קבוצות נוספות לקיים כנסי אנימה, כדוגמת אוגי שניסו לקיים את שירופסט.

## ראו גם

## קישורים חיצוניים
* AnimeCons.com - רשימה של כנסי אנימה ברחבי העולם

קטגוריה:אנימה
Like It

**Like It** (בעברית: **לאהוב את זה**) הוא שיר באנגלית שנכתב והולחן על ידי יוליה קריבה, ויקטור דרוביש ובוצע על ידי זנה. השיר ייצג את בלארוס באירוויזיון 2019 בתל אביב, ישראל, לאחר שנבחר בגמר הלאומי הבלארוסי: "Belarus Decides 2019". הגמר הלאומי התקיים ב-7 במרץ 2019 והשיר זכה לניקוד הגבוה ביותר - 69 נקודות מתוך 70 אפשריות.

הבמאי והכוריאוגרף האוקראיני, אנדריי צאר, ביים את הקליפ הרשמי של השיר. בנוסף, צאר ביים את ביצוע השיר על בימת האירוויזיון. צאר עבד בעבר על הביצוע של סבטלנה לובודה אשר ייצגה את אוקראינה באירוויזיון 2009. בין זמרי הליווי של זנה באירוויזיון נמצאות האחיות הרוסיות סופיה וראדמירה מנטולין. האחיות הצעירות השתתפו בעבר במספר תחרויות: The Voice Russia, New Wave 2019, ועוד.

השיר התמודד בחצי הגמר הראשון של האירוויזיון ועלה לגמר מהמקום העשירי. השיר הגיע למקום ה-24 מתוך 26 בגמר עם 31 נקודות.

## קישורים חיצוניים

## הערות שוליים

קטגוריה:שירי אירוויזיון 2019
קטגוריה:בלארוס: תרבות
אלשוטלקש

**אלשוטלקש** (בהונגרית: **Alsótelekes**) הוא כפר במחוז בורשוד-אבאוי-זמפלן שבצפון הונגריה.

אלשוטלקש הוא אחד מכפרים רבים באירופה אשר חל פיחות (לעיתים כבד) באוכלוסייתו. כך, בשנת 2013 היו בכפר 165 איש ואוכלוסייתו ירדה עד ל 121 תושבים בשנת 2018.

באלשוטלקש התגוררו יהודים מעטים.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
בוגאץ'

**בוגאץ**' (בהונגרית: **Bogács**) הוא כפר במחוז בורשוד-אבאוי-זמפלן שבצפון מזרח הונגריה.

## יהודי בוגאץ'
בבוגאץ' חיו מעט יהודים ובמקום קיים בית קברות יהודי.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
She Got Me

**She Got Me** (בעברית: **היא גרמה לי**) הוא שיר באנגלית שנכתב והולחן על ידי לורל ברקר, מק פארזר, לוקה האני, יון האלגרן, לוקאס האלגרן ובוצע על ידי לוקה האני. השיר ייצג את שווייץ באירוויזיון 2019 בתל אביב, ישראל, לאחר שזכה במקום הראשון בוועדה הפנימית השווייצרית הלאומית.

## רשימת השמעה
* **הורדה דיגיטלית**

# 
# 

## היסטוריית יציאות

## קישורים חיצוניים

## הערות שוליים

קטגוריה:שירי אירוויזיון 2019
קטגוריה:שירי שווייץ באירוויזיון
קטגוריה:שירים באנגלית
מנדל הירש

**מנדל הירש** (י"ב באדר ה'תקצ"ג, 3 במרץ 1833 – כ"ז באדר ב' ה'תר"ס, 28 במרץ 1900) איש חינוך יהודי-אורתודוקסי-גרמני. בנו הבכור של רש"ר הירש, מנהל מוסדות החינוך של קהילת עדת ישורון בפרנקפורט, ומחבר ספרים.

## קורות חיים
נולד באולדנבורג לחנה (הנה) לבית יידל ולרב שמשון רפאל הירש, ונקרא על שם אביו של רש"ר, רפאל מנדל הירש. למד באוניברסיטת בון ובאוניברסיטת ברלין. נישא לדוריס באלין (Doris Ballin). בשנת 1855 התמנה למורה בבית הספר הריאלי של "קהל עדת ישורון" שאותו יסד אביו. בשנת 1877 התפטר אביו מהנהלת בית הספר של הקהילה והעמיד תחתיו את בנו ר' מנדל, ולצידו ד"ר גרשון לנגה מוורבורג (שנעשה מנהל בית הספר לאחר פטירת ר' מנדל).

ב-1896 הדפיס בפרנקפורט את ספרו "סדר ההפטרות" עם פירושיו על ההפטרות שבו הוא מסביר גם את הקשר בין כל הפטרה לפרשת השבוע שאליה הוצמדה. הספר תורגם לעברית והופיע בהוצאת פלדהיים, מאה שנה לאחר הדפסתו המקורית, בשנת תשנ"ו, 1996. היה מתנגד חריף לתנועה הציונית, והדפיס ב-1898 קובץ שגינה את הרעיון הציוני (Der Zionismus), אם כי הסכים שהתנועה החדשה הייתה לפחות סימן לכך שההתבוללות כשלה. מלבד ספרו על ההפטרות חיבר מנדל תרגום לגרמנית של תרי עשר (נדפס תר"ס), מגילת איכה, והקינות לתשעה באב.

אביו ייעד את מנדל לרשת את תפקיד רב הקהילה, אם כי לא פרסם זאת רשמית. לאחר פטירת אביו ביום האחרון בשנת 1888, ניסה לרשת את מקומו ברבנות הקהילה. על מועמדותו של מנדל העיבה נטייתו "שמאלה" להזדהות ואימוץ חזקים של התרבות הגרמנית (לעומת פרשנות "ימנית" של חיזוק המרכיב היהודי-הלכתי במסגרת תורה עם דרך ארץ). הוא גם סירב לעזוב את תפקיד מנהל בית הספר, שבו שירת במשך 33 שנים. הן משום כפל התפקידים והן משום חוסר יוקרתו התורנית, הציע מנדל למלא בפועל כרב רק תפקיד של מטיף בבית-הכנסת ומנהיג, כשמשרת מורה ההוראה תימסר לידי הדיין רבי גרשון פוזן שיתמנה כ"משנה לרב". ועד הקהילה התנגד לפיצול משרת הרבנות והודיע כי אינו רואה במועמדותו של הירש במצב זה כמועמדות תקפה לרבנות הקהילה. בשלב זה הוצעה מועמדותו של חתן הרב הירש, רבי שלמה זלמן ברויאר שכיהן אז כרב בפאפה שבהונגריה, הוא נענה ושב לפרנקפורט והתמודד על התפקיד מול הרב ד"ר אביעזרי זליג אוירבך מהלברשטט. ברויאר זכה ב-200 קולות מול 85 ליריבו וקיבל את המשרה.

רבי מנדל הירש הגיב בזעם למעשה זה של ועד הקהילה, ולמרות ששימר את משרת ההוראה שלו, נטש בפועל את מוסדות הקהילה, ולא נכנס לבית הכנסת שלה עד פטירתו כעבור 12 שנים. כתגובת נגד ל"רוח ההונגרית" שהביא גיסו לקהילה, הקים עם חוג קטן של נאמניו, את "חברת **בן עוזיאל**" שנפרדה מקהילת "מקור חיים" הנאמנה לרב ברויאר. לאחר פטירתו הקימו תלמידיו את חברת "נחלת צבי" שעסקה בלימוד כתביו של רש"ר הירש, אך שבה והפכה לחברת בת של חברת מקור חיים.

להירש היו אחד-עשר ילדים. בתו ד"ר רחל הירש הייתה רופאה, והאישה הראשונה בגרמניה שקיבלה פרופסורה לרפואה. בת אחרת נישאה לרב הלל קליין מניו יורק.

## לקריאה נוספת
* מ. ברויאר, עדה ודיוקנה, ירושלים תשנ"א, לפי מפתח ערכים
* יעקב רוזנהיים, זכרונות, בני ברק תשל"ט, פרק שני ופרק חמישי
* רוזנהיים, כתבים, א, שער חמישי: דמויות, **ד"ר מנדל הירש**, עמ' רנט-רסא

## קישורים חיצוניים

* כתבי ר' מנדל הירש באתר אוניברסיטת גתה בפרנקפורט
* 

## הערות שוליים

קטגוריה:אנשי חינוך יהודים גרמנים
קטגוריה:פרשני המקרא
קטגוריה:משפחת רש"ר הירש
קטגוריה:אנטי-ציונים יהודים
קטגוריה:גרמנים שנולדו ב-1833
קטגוריה:גרמנים שנפטרו ב-1900
קטגוריה:פרנקפורט: אישים
ארטורול: התחייה

**ארטורול התחייה** (באנגלית: **Resurrection: Ertugrul**; בטורקית: **Diriliş: Ertuğrul**) היא סדרת הרפתקאות היסטורית, שנוצרה על ידי Mehmet Bozdağ, בכיכובו של Engin Altan Düzyatan בתפקיד המוביל של ארטורול. הסדרה צולמה בRiva, כפר בBeykoz, טורקיה, והוקרנה לראשונה בTRT1 בטורקיה ב-10 בדצמבר 2014. הסדרה מבוססת על ההיסטוריה של שבטי הטורקים ומתרחשת במאה ה-13.

הסדרה עוסקת בחייו של ארטורול, אביו של עות'מאן הראשון, מייסד האימפריה העות'מאנית.

## קישורים חיצוניים

* 

קטגוריה:תוכניות טלוויזיה שעלו לשידור בשנות ה-2010
קטגוריה:סדרות טלוויזיה טורקיות
קטגוריה:סדרות דרמה היסטוריות
זנה (זמרת)

**זיניידה קופריאנוביץ**' (בבלארוסית: **Зінаіда Куприянович**, נולדה ב-17 בספטמבר 2002), ידועה בשם הבמה **זנה** (בבלארוסית: **ЗЕНА**) היא זמרת, שחקנית ומנחת טלוויזיה בלארוסית. היא נציגת בלארוס באירוויזיון 2019 עם השיר Like It לאחר שניצחה בגמר הלאומי הבלארוסי: "Belarus Decides 2019".

## קריירה
קופריאנוביץ' החלה את קריירתה בשנת 2013 בתור זמרת ילדה. היא השתתפה בתחרות ה-New Wave שמתקיימת מדי שנה בסוצ'י, רוסיה ממנה פרחו זמרים מזרח אירופאים רבים וב-2014 השתתפה בתחרות סלבינסקי באזר בוויטבסק.

קופריאנוביץ' התמודדה פעמיים על הזכות לייצג את בלארוס באירוויזיון הילדים בשנים 2015 ו-2016 בקדמי אירוויזיון עם השירים: "Mir" ב-2015 ו-"Kosmos" ב-2016. בשנת 2015 הגיעה קופריאנוביץ' למקום הרביעי בקדם האירוויזיון וב-2016 למקום השלישי. ב-2017 התמודדה קופריאנוביץ' בגרסה הרוסית לתוכנית הספרדית "אופרסיון טריונפו" והגיעה למקום השלישי. ב-2018 הנחתה קופריאנוביץ' את אירוויזיון הילדים 2018 שהתקיים במדינה. כשחקנית, היא דיבבה פעמיים את מואנה לגרסאות הרוסיות של הסרטים: מואנה וראלף שובר את האינטרנט.

קופריאנוביץ' התמודדה בקדם הבלארוסי לאירוויזיון 2019, היא זכתה בו במקום הראשון עם 69 מתוך 70 נקודות אפשריות ונבחרה לייצג את בלארוס באירוויזיון 2019. באירוויזיון, עלתה קופריאנוביץ' לגמר מהמקום העשירי בשל טעות של שופט צ'כי שהעלתה אותה על חשבון פולין (דירוג הפוך). בגמר סיימה קופריאנוביץ' במקום ה-24 מתוך 26 משתתפים.

## דיסקוגרפיה
*2015 - Mir
*2016 - Kosmos
*2019 - Like It (השיר הבלארוסי לאירוויזיון 2019)

## פילמוגרפיה
*מואנה (2016) - בתפקיד מואנה (ברוסית)
*ראלף שובר את האינטרנט (2018) - בתפקיד מואנה (ברוסית)

## קישורים חיצוניים

## הערות שוליים

קטגוריה:נציגי בלארוס באירוויזיון
קטגוריה:משתתפי אירוויזיון 2019
קטגוריה:אמנים הידועים בשם במה
קטגוריה:זמרות בלארוסיות
קטגוריה:ילידות 2002
אליאב ליואי

**אליאב ליואי** (28 בדצמבר 1905, ל' בכסלו ה'תרס"ו – 26 במרץ 1987, כ"ה באדר ה'תשמ"ז) היה עורך דין ופוליטיקאי ביישוב ובמדינת ישראל, ראש המועצה המקומית בת ים בין השנים 1943–1950.

## ביוגרפיה
נולד ביפו ב-28 בדצמבר 1905 (ל' בכסלו ה'תרס"ו) לאביו אברהם ליואי, איש חינוך ועסקן ציבור ממייסדי בית הספר תחכמוני וחבר מועצת עיריית תל אביב ואספת הנבחרים, ולאמו רבקה בת יהודה הורביץ מירושלים. למד במחזור הראשון של בית הספר תחכמוני ובבית המדרש למורים מזרחי. גמר לימודי משפטים והוסמך כעורך דין. בהמשך היה שותף במשרד עורכי הדין "ליואי, מינקוביץ ושות'". היה מראשי גדוד מגיני השפה. משפחתו הייתה מהראשונות שהתיישבו בבת ים. היה חבר מפלגת הציונים הכלליים והתמודד מטעמה בבחירות לקונגרס הציוני העולמי ה-21 קרא להנהגת היישוב שלא לקבל את תוכנית החלוקה.

בשנת 1943 נבחר לראש מועצת בת ים, וב-1947 התמודד מטעם רשימת "למען בת ים" וזכה לכהונה נוספת. בין פעולותיו: הקמת 75 יחידות דיור עבור מעפילים ששוחררו ממחנה המעצר בעתלית, פיתוח רצועת החוף של העיר ועוד. בתחילת מלחמת העצמאות, חתם על הסכם אי התקפה הדדי עם שכונת ג'באלייה ביפו. לקראת הבחירות לרשוית המקומיות שנערכו בשנת 1950 לא התמודד שוב על התפקיד.

בשנת 1957 נבחר לנשיא מועדון רוטרי בתל אביב ב-1963 החל לנהל סניף של הבנק ליצוא בבת ים.

השתתף בתרגום לעברית של הספר "לשם מה צריכים היהודים ארץ משלהם" של שלום עליכם (יחד עם יצחק דב ברקוביץ' ויוסף רובין).

ממוזער|מצבתם של אליאב ורחל ליואי בבית הקברות בגדרה

נפטר ברחובות ב-26 במרץ 1987 (כ"ה באדר ה'תשמ"ז). נקבר למחרת בבית הקברות בגדרה, לצד אשתו שנפטרה כארבע שנים לפני כן.

## משפחתו
בדצמבר 1927 נשא את רחל בת יהודה פטרבוים. נולדו להם בן, עו"ד עמיזכאי ליואי ושתי בנות, נאוה עינב ונגה דפנר.

אחיו הגדול, אליעזר, היה רואה חשבון, נשיא לשכת רואי החשבון בישראל חבר מועצת בת ים מטעם הציונים הכלליים, מחבר הספר "תורת הנהלת חשבונות" ושותף במשרד רואי החשבון "פלמן, ליואי ושות'".

## קישורים חיצוניים
* 

## הערות שוליים

קטגוריה:ראשי עיריית בת ים
קטגוריה:עורכי דין ישראלים
קטגוריה:עורכי דין ביישוב
קטגוריה:חברי הציונים הכלליים
קטגוריה:בוגרי בית הספר תחכמוני (תל אביב)
קטגוריה:בוגרי בית המדרש למורים מזרחי
קטגוריה:בנקאים ישראלים
קטגוריה:אישים הקבורים בגדרה
קטגוריה:ישראלים שנולדו ב-1905
קטגוריה:ישראלים שנפטרו ב-1987
אלפא רומיאו 350

**אלפא רומיאו 350** (באיטלקית: **Alfa Romeo 350**) היא משאית בינונית, הנעה 4x2, אשר יוצרה על ידי יצרנית הרכב **[[אלפא רומיאו]]** האיטלקית בין השנים 1935–1937.

## "אלפא רומיאו 350"
* יוצרו 701 יחידות.
* מנוע קדמי.
* מנוע דיזל 6.1 ליטר.
* 2 דלתות.
* תא נוסעים - נהג + נוסע.

## ראו גם
* אלפא רומיאו 50
* אלפא רומיאו 85
* אלפא רומיאו 450
* אלפא רומיאו 500
* אלפא רומיאו 800

## קישורים חיצוניים

## הערות שוליים

קטגוריה:כלי רכב שהושקו ב-1935
קטגוריה:כלי רכב איטלקיים
350
אוליביה טרייסי

**אוליביה טרייסי** (באנגלית: Olivia Tracey; נולדה ב-11 ביולי 1960 בדבלין) היא דוגמנית ושחקנית אירית.

## ביוגרפיה

## אבני דרך בקריירת הדוגמנות
* 1984 - נבחרה למיס אירלנד
* 1984 - עלתה לשלב שבע המועמדות הסופיות בתחרות מיס עולם שנערכה באלברט הול שבלונדון
* 1985 - עלתה לעשירייה הפותחת בתחרות מיס תבל
* 2011 - חזרה למסלול הדוגמנותן, והופיעה בפסטיבל האופנה של דבלין אחרי שנים של הפסקה בתחום זה.

## אבני דרך בקריירת המשחק
* 1991 - שיחקה דוגמנית בסרט הקצר "Bound for Manhattan"
* 1999 - גילמה מנחה בפרק של הסדרה "השגרירה" של ה-BBC
* 2004 - הופיעה בסדרה "The Handler" של CBS
* 2005 - הופיעה בסרט "איילנד" ובאותה שנה הופיעה גם בפרק של הסדרה "בנות גילמור"
* 2006 - גילמה אישה עשירה בפרק של הסדרה "Windfall" של NBC
* 2007 - שיחקה בסרט "לשחק עם המזל" בו שיחקו דרו ברימור ואריק באנה.

## הוקרה
* ב-2009 נבחרה ל"האשה האירית של השנה" על ידי ארגון "Irish Fair Committee".

## קישורים חיצוניים

*
*http://www.rossafilm.com/filmmakers/ 

## הערות שוליים

קטגוריה:שחקניות קולנוע וטלוויזיה איריות
קטגוריה:זוכות מיס אירלנד
קטגוריה:משתתפות בתחרות מיס עולם 1984
קטגוריה:משתתפות בתחרות מיס תבל 1985
קטגוריה:ילידות 1960
קטגוריה:אירים שנולדו ב-1960
הסופר קאפ האיטלקי 2014

**הסופר קאפ האיטלקי 2014** היה המהדורה ה-27 של הסופר קאפ האיטלקי. הוא נערך ב-22 בדצמבר 2014, באצטדיון ג'אסם בן חמד, שבדוחה, קטר. המשחק שוחק בין אלופת הסרייה א' לעונת 2013/14, יובנטוס, לבין מחזיקת הגביע האיטלקי של אותה העונה, נאפולי. המשחק היה אמור להיערך ב-24 באוגוסט 2014, בניגוד לכך, נאפולי ביקשה לדחות את המשחק, עקב השתתפותה בשלב הפלייאוף של ליגת האלופות, לפגרת החורף של הסרייה א'. נאפולי ניצחה במשחק בפנדלים 6-5 לאחר תיקו 2-2 בתום דקות ההארכה. כתוצאה מכך, נאפולי זכתה בגביע בפעם השנייה בתולדותיה. קטר הפכה להיות המדינה החמישית שבה הסופר קאפ האיטלקי התקיים.

## רקע

יובנטוס רשמה הופעה עשירית במעמד זה, וחיפשה זכייה שביעית בגביע. היא ניצחה בשתי המהדורות האחרונות של הסופר קאפ האיטלקי, כשמאזנה עמד על שישה ניצחונות ושלושה הפסדים (הישג שיא של זכיות במפעל ביחד עם מילאן). שתי ההופעות האחרונות של נאפולי במפעל היו נגד יובנטוס, כשכל אחת מהן ניצחה במפגש אחד: נאפולי ניצחה את יובנטוס 5-1 בשנת 1990, ומנגד, יובנטוס ניצחה 4-2 בהארכה בשנת 2012.

## סיכום המשחק

קרלוס טבס העלה את יובנטוס ליתרון 1-0 כבר בדקה החמישית לאחר סדרת טעויות בהגנת נאפולי. מארק האמשיק וגונסאלו היגוואין פגעו בקורה בשני מצבים שונים, אך היגוואין הצליח להשוות את התוצאה בנגיחה במחצית השנייה. המשחק הסתיים ללא הכרעה בתום 90 הדקות ונשלח להארכה.

טבס, שוב, העניק לקבוצתו את היתרון בתחילת המחצית השנייה של ההארכה, אך דקות בודדות לסיום המשחק, היגוואין מצא את הרשת פעם נוספת ושלח את המשחק לדו-קרב בעיטות מהנקודה הלבנה. שתי הבעיטות הראשונות הוחמצו, כשטבס פגע בקורה, וז'ורז'יניו נעצר על ידי ג'אנלואיג'י בופון. לאחר שכל קבוצה הבקיעה את ארבע הבעיטות הבאות, הדו-קרב הגיע למצב בו המנצחת תוכרע על ידי בעיטה לכל קבוצה. לאונרדו בונוצ'י ו-גרגאנו הבקיעו בהצלחה את הפנדל השישי, אך שתי הקבוצות החמיצו את שני הפנדלים הבאים: ג'ורג'ו קייליני נעצר על ידי רפאל והפנדל של רוברטו פריירה עף גבוה מחוץ למסגרת, בעוד שבופון הצליח לעצור את הבעיטות של דריס מרטנס וחוסה קאייחון. לבסוף, קאלידו קוליבאלי הבקיע את הפנדל התשיעי, ולאחר מכן, השוער רפאל עצר את הפנדל של סימונה פדואין, שהעניק לנאפולי את הגביע.

### הרכבי הקבוצות

## ראו גם
* עונת 2014/2015 בסרייה א'

## קישורים חיצוניים

## הערות שוליים

2014
קטגוריה:תחרויות כדורגל ב-2014
קטגוריה:יובנטוס
קטגוריה:דוחה: תחרויות ספורט
קטגוריה:נאפולי (כדורגל)
קטגוריה:2014 באסיה
שרה מקטרנן

**שרה מקטרנן** (, נולדה ב-11 במרץ 1994) היא זמרת אירית הידועה בעיקר בגלל השתתפותה בתוכנית "The Voice Of Ireland". מקטרנן היא נציגת אירלנד באירוויזיון לשנת 2019 בתל אביב, ישראל עם השיר 22.

## ביוגרפיה
שרה מקטרנן נולדה כבת יחידה לאם יחידנית ב-11 במרץ 1994 בסקאריף, אירלנד. לאחר שסיימה את בית ספר התיכון בשנת 2011, היא הלכה לקורס מבוא למקצוע האחות בעיר הקרובה אניס במחוז קלייר. לאחר מכן הלכה ללמוד טכנולוגיה מוזיקלית במכון הטכנולוגי של לימריק למספר חודשים וטוענת כי תמיד דגלה ברעיון שעבודתה תהיה או מוזיקה או עזרה לאנשים. מקטרנן לקחה הפסקה מלימודיה ועבדה כמוכרת ברשת "פריימרק". בספטמבר 2014, חזרה מקטרנן לאוניברסיטת לימריק כדי ללמוד קול וריקוד, אך נשרה בספטמבר 2015. היא מנגנת בגיטרה, פסנתר ומפוחית.

מקטרנן הלכה להיבחן ל-The Voice Of Ireland בחודש אפריל 2015 והגיעה עד לשלב הגמר הגדול. למקטרנן הייתה להקה בשם "The JEDS" שאותה הקימה כדי לחוות את חוויית ההופעה. בלהקה היו חברים גיטריסט, פסנתרן, בסיסט ומקטרנן עצמה שהייתה הסולנית שלה. בנובמבר 2017 הופצו באירלנד שמועות כי מקטרנן עומדת לייצג את סן מרינו באירוויזיון לשנת 2018 שנערך בליסבון, פורטוגל אך השמועות הופרכו כשהוכרז על הפורמט החדש של הבחירה הסן מרינזית - "1in360" בו מקטרנן לא הייתה מועמדת.

ב-8 במרץ 2019 נחשף כי מקטרנן היא נציגת אירלנד באירוויזיון 2019 עם השיר 22. מקטרנן ילדה כאם יחידנית בת ושמה מיה בשנת 2016.

## קישורים חיצוניים

* 

* פרהיק מקהנון, Mixed Fortunes For Clare Contestants In The Voice, הקלייר הארלד, 31 במרץ 2015

## הערות שוליים

קטגוריה:זמרות-יוצרות איריות
קטגוריה:נציגי אירלנד באירוויזיון
קטגוריה:משתתפי אירוויזיון 2019
קטגוריה:משתתפי The Voice
קטגוריה:בריטיות שנולדו ב-1994
קטגוריה:בריטים שנולדו ב-1994
רוברטו טריצ'לה

**רוברטו טריצ'לה** (באיטלקית: **Roberto Tricella**; נולד ב-18 במרץ 1959) הוא כדורגלן עבר איטלקי ששיחק בעמדת הבלם. טריצ'לה שיחק עבור מועדוני כדורגל איטלקים כמו אינטר, הלאס ורונה, יובנטוס ובולוניה. הישגיו כוללים זכייה אחת בגביע האיטלקי במדי אינטר, זכייה אחת בסרייה א' במדי ורונה וזכייה בדאבל (הגביע האיטלקי וגביע אופ"א) במדי יובנטוס. ברמה הבינלאומית, הוא ייצג את איטליה באולימפיאדת 1984 ובמונדיאל 1986.

## קריירה

במהלך קריירת המועדונים שלו הוא שיחק עבור מועדוני כדורגל כמו אינטר (1977-79), הלאס ורונה (1979-87), יובנטוס (1987-90) ובולוניה (1990-92). עם אינטר הוא ערך את הופעת הבכורה שלו בסרייה א', כשבאותה העונה זכה בגביע האיטלקי. לאחר מכן, הוא עבר להלאס ורונה מהסרייה ב'. בעונת 1987/88 הוא עבר ליובנטוס כמחליף המיועד של גאטאנו שיראה. בעונה האחרונה שלו בקבוצה, הוא שימש לעיתים כקפטן תחת המאמן דינו זוף, כשבאותה העונה הצליח לזכות עם הקבוצה גם בגביע האיטלקי וגם בגביע אופ"א.

טריצ'לה רשם 11 הופעות עבור המדים הלאומיים של נבחרת איטליה בין השנים 1984 ל-1987. הוא נכלל בסגל הנבחרת למונדיאל 1986, אף על פי שלא שיחק באף משחק בטורניר. כמו כן, הוא שיחק במדי הנבחרת באולימפיאדת 1984, שבו איטליה סיימה במקום הרביעי.

## סגנון המשחק

טריצ'לה היה שחקן הגנה עיקש, שהיה ידוע ביכולת התזמון שלו בתיקולים, בנוסף ליכולתו להגן על קבוצתו מפני מצבים של אחד על אחד. הוא היה מסוגל גם להתחיל במהירות התקפות של קבוצתו לאחר שזכה בכדור, עקב האינטליגנציה הטקטית שלו.

## תארים
;הלאס ורונה
* סרייה א' (1): 1984/85

;אינטר
* הגביע האיטלקי (1): 1977/78

;יובנטוס
* הגביע האיטלקי (1): 1989/90
* גביע אופ"א (1): 1989/90

## קישורים חיצוניים

## הערות שוליים

קטגוריה:בלמי כדורגל איטלקים
קטגוריה:כדורגלנים איטלקים
קטגוריה:כדורגלני נבחרת איטליה
קטגוריה:כדורגלנים באולימפיאדת לוס אנג'לס (1984)
קטגוריה:כדורגלני מונדיאל 1986
קטגוריה:כדורגלני אינטר מילאנו
קטגוריה:כדורגלני הלאס ורונה
קטגוריה:כדורגלני יובנטוס
קטגוריה:כדורגלני בולוניה
קטגוריה:איטלקים שנולדו ב-1959
אראטה איסוזקי

**אראטה איסוזקי** (ביפנית: **磯崎 新**; 23 ביולי 1931 – 29 בדצמבר 2022) היה מבכירי האדריכלים ביפן, זכה בפרס פריצקר לשנת 2019.

## ביוגרפיה
איסוזקי נולד בעיר אויטה בתקופה שבין שתי מלחמות העולם, כשבבגרותו נפגעה עירו במהלך הפגזות קשות במלחמת העולם השנייה. מראות ההרס והחורבן השפיעו עליו, והוא בחר לפנות ללימודי אדריכלות, אותם השלים ב-1954 באוניברסיטת טוקיו.

## קריירה
במקביל ללימודי תואר מתקדם, החל לעבוד במשרדו של גדול אדריכלי יפן באותה עת קנזו טנגה. בצוות בו עבד במשרד עבד גם האדריכל הישראלי ישראל גודוביץ, עמו שמר על קשר לאורך חייו. ב-2012 אף הוזמן, בהמשך לאותו קשר, להציע תוכנית רעיונית לפיתוח "הגוש הגדול" ברובע 1 בצפון-מערב תל אביב-יפו, אך התוכנית לא מומשה.

בשנת 1963 פתח איסוזקי משרד אדריכלים עצמאי, וזכה תחילה בעבודות ציבוריות משמעותיות בעיר הולדתו. עבודות אלה התאפיינו בעיסוק צורני וגושני, תוך שימוש בחומר הבנייה האופנתי ביותר שהיה באותה עת – בטון חשוף. בהמשך, החליף איסוזקי את חומרי הבנייה בהם עשה שימוש, אך המשיך לחקור ולפתח את שפת התכנון האישית שלו והיה לאחד ממבשרי הסגנון הפוסט-מודרני. הישגיו הגדולים בתחום בשנות ה-60 וה-70 הובילו אותו להצלחה בינלאומית החל משנות ה-80. מאותה עת קיבל איסוזקי הזמנות עבודה גם מחוץ ליפן ועבודותיו נבנו בכל העולם המערבי, במדינות אירופה, ארצות הברית ואוסטרליה. בתחילת המילניום החל לתכנן גם במדינות המפרץ העשירות.

## פרסים

* 1986 מדליית הזהב של ארגון האדריכלים המלכותי בבריטניה
* 2019, בגיל 87, זכה בהוקרה הגבוהה ביותר בתחום – פרס פריצקר.

## עבודות נבחרות
* ספרייה עירונית (כיום מרכז אמנות ותרבות), אויטה, יפן, 1966
* ספרייה עירונית, פוקואוקה, יפן, 1974
* מוזיאון לאמנות עכשווית, לוס אנג'לס, קליפורניה, 1986
* מרכז כנסים, פוקואוקה, יפן, 1990
* אולם התעמלות אולימפי, ברצלונה, ספרד, 1990
* אולם קונצרטים, סלוניקי, יוון, 2000
*מגדלי "שער איסוזקי (Isozaki Atea), בילבאו, ספרד, 2009
* מגדל אליאנץ, מילאנו, איטליה, 2015

## קישורים חיצוניים

*  (אתר רשמי לא מעודכן)
* 
* 
* 

קטגוריה:אדריכלים יפנים
קטגוריה:זוכי פרס פריצקר
קטגוריה:בוגרי אוניברסיטת טוקיו
קטגוריה:יפנים שנולדו ב-1931
קטגוריה:יפנים שנפטרו ב-2022
יומיף קג'לצ'ה

**יומיף קג'לצ'ה** (נולד ב-1 באוגוסט 1997) הוא אתלט אתיופי, פעמיים סגן אלוף העולם (דוחה 2019, טוקיו 2025) בריצת 10000 מטר, פעמיים אלוף העולם באולם (פורטלנד 2016, ברמינגהאם 2018) בריצת 3000 מטר ושיאן העולם בריצת מייל באולם ושיאן העולם לשעבר בחצי מרתון (ולנסיה 2024).

## ביוגרפיה
קג'לצ'ה זכה ב-2013 במדליית זהב בריצת 5000 מטר באליפות העולם באתלטיקה לקדטים. ב-2014 זכה במדליית זהב בריצת 3000 מטר באולימפיאדת הנוער נאנג'ינג בתוצאה של 7:56.20 דקות. באותה שנה זכה במדליית זהב בריצת 5000 מטר באליפות העולם באתלטיקה לנוער, כשקבע שיא אישי חדש של 13:25.19 דקות.
ב-2015 זכה במדליית זהב בריצת 5000 מטר באליפות אפריקה לנוער, ניצח בשתי תחרויות מסבב ליגת היהלום, ברומא וביוג'ין וסיים רביעי בריצת 5000 מטר באליפות העולם באתלטיקה.
### 2016
#### אלוף עולם באולם
באליפות העולם באתלטיקה באולם קג'לצ'ה זכה במדליית הזהב בריצת 3000 מטר בתוצאה של 7:57.21 דקות.
### 2017
באליפות העולם סיים בפעם השנייה ברציפות במקום הרביעי בריצת 5000 מטר בתוצאה של 13:33.51 דקות.
### 2018
באליפות העולם באולם זכה במדליית זהב שנייה ברציפות בריצת 3000 מטר, בתוצאה של 8:14.41 דקות.

בגמר ליגת היהלום בבריסל, זכה קג'לצ'ה במדליית ארד בריצת 5000 מטר, בשיא אישי חדש של 12:46.79 דקות, אחרי סלמון ברגה והגוס גבריהווט. הוא היה שותף לריצה היסטורית, שבמהלכה שבעה רצים ירדו מ-13 דקות.

### 2019
בחודש פברואר, קג'לצ'ה קבע תוצאה של 3:48.46 דקות בריצת מייל באולם, מאית שנייה לאט משיא העולם של הישאם אל גרוז'.
בתחרות שנערכה באותו חודש במסגרת הסבב העולמי באולם, קג'לצ'ה סומן כמי שישבור את שיא העולם בריצת 1500 מטר באולם. בסיבוב האחרון הוא הוביל, אך בן ארצו סמואל טפרה עקף אותו ושבר את שיא העולם והעמידו על 3:31.04 דקות. קג'לצ'ה שסיים שני, קבע תוצאה של 3:31.58 דקות.
#### שיאן העולם
חודש לאחר מכן, בתחרות שנערכה בבוסטון, הוא שבר את שיא העולם בריצת מייל באולם, כשקבע תוצאה של 3:47.01 דקות.

במבחנים האתיופים לאליפות העולם שנערכו ביולי סיים קג'לצ'ה שלישי בריצת 10000 מטר בשיא אישי חדש של 26:49.34 דקות. חודש לאחר מכן, בגמר ליגת היהלום שנערך בבריסל, סיים שישי בריצת 5000 מטר, לאחר שקבע תוצאה של 13:01.38 דקות.

באליפות העולם באתלטיקה 2022 סיים שמיני בריצת 5000 מטר בתוצאה של 13:12.09 דקות.

באליפות העולם באתלטיקה 2025 זכה במדליית כסף בריצת 10,000 מטר בתוצאה של 28:55.83 דקות.
## שיאים אישיים
#### אצטדיון
*ריצת 1500 מטר - 3:32.37 דקות, 2024
*ריצת 5000 מטר - 12:38.95 דקות, 2024
*ריצת 10000 מטר - 26:31.01, 2024
### אולם
*ריצת 1500 מטר - 3:31.25 דקות, 2019
*ריצת מייל - 3:47.01 דקות, 2019, **שיא עולם בעבר**
*ריצת 3000 מטר - 7:23.64 דקות, 2023
### כביש
*חצי מרתון - 57.30 דקות, 2024, **שיא עולם בעבר**

## קישורים חיצוניים

## הערות שוליים

קטגוריה:רצים אתיופים למרחקים ארוכים
קטגוריה:רצים אתיופים למרחקים בינוניים
קטגוריה:אלופי עולם באתלטיקה
קטגוריה:שיאני עולם אתיופים: אתלטיקה
קטגוריה:רצים באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:אתיופים שנולדו ב-1997
לוקה האני

**לוקה האני** (בגרמנית: **Luca Hänni** נהגה "**לוּקָה הֶנִי**"; נולד ב-8 באוקטובר 1994) הוא זמר, רקדן, דוגמן ופזמונאי שווייצרי. האני התפרסם בעקבות זכייתו בתוכנית הריאליטי "Deutschland sucht den Superstar", וייצג את שווייץ באירוויזיון 2019 בתל אביב עם השיר "She Got Me".

## קורות חייו
לוקה האני נולד בברן, שווייץ. בילדותו למד לנגן בכלי הקשה. מגיל תשע למד באופן עצמאי פסנתר וגיטרה. כשסיים את לימודיו בבית הספר, החל באימונים על מנת להפוך לבנאי, ופרש בשנתו השנייה לאחר שהחליט לעסוק במוזיקה.

## קריירה
בשנת 2012 נבחן האני לעונה התשיעית של התוכנית "Deutschland sucht den Superstar", המקבילה הגרמנית לאמריקן איידול, הוא הגיע עד לגמר שנערך ב-28 באפריל 2012 וזכה בו עם 52% מקולות הצופים. בעת ניצחונו, היה הזוכה הצעיר ביותר שאינו גרמני. לאחר ניצחונו החל בעבודה על אלבומו הראשון, שעליו זכה בפרסים רבים "My Name Is Luca". האלבום הגיע למקום הראשון במצעדי האלבומים של שווייץ ושל אוסטריה ולמקום השני בגרמניה.

כשנה לאחר מכן הוציא לוקה האני את אלבומו "Living The Dream" שזכה גם הוא בפרסים, ומאוחר יותר את אלבום הדאנס שלו - "Dance Until We Die" ואלבומו הרביעי "When We Wake Up" שהגיעו גם הם למקומות גבוהים במצעדים במדינות דוברות הגרמנית באירופה.

בשנת 2019 התמודד האני בוועדה הפנימית של רשות השידור השווייצרית ונבחר לייצג את שווייץ באירוויזיון לשנת 2019 בתל אביב, ישראל עם שירו "She Got Me".

## דיסקוגרפיה
### אלבומים
*18 במאי 2012 - My Name Is Luca
*19 באפריל 2013 - Living The Dream
*11 באפריל 2014 - Dance Until We Die
*18 בספטמבר 2015 - When We Wake Up

### סינגלים
*2012 - Don't Think About Me
*2012 - The A Team
*2012 - Allein Allein
*2012 - I Will Die For You
*2013 - Shameless
*2013 - I Can't Get No Sleep
*2014 - Good Time
*2014 - Only One You
*2015 - Wonderful
*2016 - WARUM!
*2017 - Powder
*2018 - Signs
*2018 - Bei Mir
*2019 - She Got Me (השיר השווייצרי לאירוויזיון 2019)
Bella bella

## פרסים ומועמדויות

## קישורים חיצוניים

* 

## הערות שוליים

קטגוריה:זמרים שווייצרים
קטגוריה:משתתפי אירוויזיון 2019
קטגוריה:דוגמנים שווייצרים
קטגוריה:נציגי שווייץ באירוויזיון
קטגוריה:שווייצרים שנולדו ב-1994
צ'יפוטלה

**צ'יפוטלה** (בספרדית: **chipotle** או **chilpotle**) הוא פלפל צ'ילי חלפניו מיובש ומעושן המשמש לתיבול.

מקור השם בנאוואטל, מקסיקו, והוא בא מן המילה *chīlpoctli*, שמשמעותה "צ'ילי מעושן".

צ'ילי המשמש בעיקר למאכלים מקסיקניים ולתבשילים בהשפעה מקסיקנית, כמו תבשיל צ'יפוטלה ברוטב אדובו. על ידי בישולו מכינים ממנו רוטב, דוגמת רוטב טבסקו.

## הפקה
זני חלפניו מגוונים בגודלם ובחריפותם. עד לאחרונה הצ'יפוטלה נמכר בעיקר בשווקים של מרכז ודרום מקסיקו. הצ'יפוטלה לעיתים נקטף כשהוא ירוק, אך על מנת להגיע למצבו האידיאלי, המגדלים משאירים אותו על השיח כדי שיבשיל, יקבל צבע אדום בוהק ויאבד מן הלחות שלו.

אחרי הקטיף מועברים פלפלי הצ'יפוטלה לחדר עישון סגור ומפוזרים על רשת צלייה ממתכת. בשנים האחרונות החלו המפיקים להשתמש במבערי גז גדולים ועצים בחדרי-עישון אטומים שבהם, אוטומטית, מתערבלים הפלפלים עם העשן במשך כמה ימים. בסופו של דבר, מתקבל פלפל הצ'יפוטלה יבש, חריף ומעושן.

מ-10 קילו של חלפניו מפיקים 1 קילוגרם של צ'יפוטלה.

הצ'יפוטלה נמכר בעיקר בשווקים במקסיקו וארצות הברית, כאשר הוא משווק במספר תצורות: אבקה, תרמילים, או בפחית שימורים.

## זנים
ממוזער|200x200 פיקסלים|צ'יפוטלה בר
רוב הצ'יפוטלה מיוצרים בצפון מקסיקו, במדינת צ'יוואוואה. סוג הצ'יפוטלה שגדל שם מכונה *מוריטה* (בספרדית: תות עץ), לאור צבעם הסגול. במרכז ובדרום מקסיקו מיוצר צ׳יפוטלה ממספר זנים:
# צ'יפוטלה טיפוסי
# צ'יפוטלה מעושן
# צ'יפוטלה בר, אשר בשונה מן הזנים האחרים, צבעו אפור וצורתו כסיגר.

## שימוש
במטבח המקסיקני הצ'יפוטלה משמש לעיתים קרובות כמרכיב מפתח במתכונים, כדי להקנות פיקנטיות מעודנת לתבשילים רבים: להכנת רוטבי סלסה שונים, להכנת מרינדת בשר בשילוב עם תבלינים אחרים. בדרך כלל משתמשים בתצורת האבקה, כמרכיב משני, הן במוצרים תוצרת בית והן במוצרים מסחריים, דוגמת רוטב ברביקיו.

## הערות שוליים

קטגוריה:המטבח המקסיקני
קטגוריה:מזון מיובש
קטגוריה:פלפל
קטגוריה:דפים עם תרגומים שלא נסקרו
קטגוריה:מזון מעושן
העולמות האבודים, החיים הנכחדים

**העולמות האבודים, החיים הנכחדים** (באנגלית: **Lost Worlds, Vanished Lives**) היא סדרה תיעודית של ה-BBC בת 4 פרקים, העוסקת על תגליות מאובנים. הסדרה מלווה בהסבריו של חוקר הטבע דייוויד אטנבורו, שגם כתב אותה, ושודרה לראשונה ב-1989. המחקר על הסלעים וסודותיהם העתיקים היו תשוקת הנעורים של דייוויד אטנבורו. בסדרה זו, התלהבותו לנושא אינו פוחתת. בעזרתם של פלאונטולוגים מומחים, ציידי מאובנים וטכניקות הנפשה מודרנית, מנסה אטנבורו להציג כיצד התפתחו החיים בעבר הרחוק של כדור הארץ. לשם כך, כהוא נוסע ברחבי העולם כדי לבקר באתרי המאובנים המפורסם ביותר בעולם.

## פרקים
#**קסם בסלעים** - בפרק הראשון אטנבורו חושף כמה רמזים עיקריים בצורת שרידי מאובנים שלא התגלו במשך אלפי שנים, בעוד שמוצגים תמונות של חיים פרהיסטוריים.
#**לשים בשר על עצמות** - בפרק אטנבורו בוחן חיים שנעלמו של יצורים פרהיסטוריים תוך שימוש בראיות האחרונות, המדענים משחזרים פטרודקטיל בצורת דגם מטוס - כדי לראות אם חיה כזאת יכלה אכן לעוף. בעלי חיים בפרק כוללים איכתיוזאורים, ארתרופלאורה, טרילוביטים, פטרוזאורים, פטרנודון וקוואצלקואטלוס.
#**דינוזאור** - בפרק אטנבורו מבקר במספר מוזיאונים של טבע. בעזרת שלדי הדינוזאורים, הוא מדגים כיצד הם היו בחיים האמיתיים, ואת השערות לגבי הסיבות לסופם הפתאומי. בעלי חיים בפרק כוללים ג'ירפטיטאן (מוצג בפרק ברכיוזאורוס), דיפלודוקוס, סטגוזאורוס, אלוזאורוס, הדרוזאוריים, טריצרטופס, טירנוזאורוס רקס, סטרותיומימוס, אפטוזאורוס וברונטוזאורוס. בין הפלאונטולוגים המלווים הפרק ג'ק הורנר ורוברט בקר.
#**ההצצות הנדירות** - בפרק האחרון אטנבורו מבקר בארבעה מקומות מפורסמים שיש בהם את התנאים הטובים ביותר להתאבנות: פצלי ברג'ס, אבן הגיר זולנהופן (Solnhofen Limestone), בור מסל ובורות הזפת בלה בריאה. בהם נשמרו לא רק בעלי חיים, אלא גם צמחים ויצורים אחרים שנראו לעיתים נדירות. בעלי החיים בפרק כוללים טרילוביט, אנומלוקאריס, ארכאופטריקס, פרופלאותריום, לפטיקטידיום, פולידוקרקוס, ממותה קולומביאנית, סוס הגרמן, פרמילודון, סמילודון, זאב בלהות, ביזון הסטפה ואריה אמריקני.

## קישורים חיצוניים

*"העולמות האבודים, החיים הנכחדים" באתר מכון הסרטים הבריטי

קטגוריה:סדרות טלוויזיה בריטיות שעלו לשידור בשנות ה-1980
קטגוריה:BBC: תוכניות וסדרות
מיסטר לינק

**מיסטר לינק** (באנגלית: **Missing Link** - מילולית "החוליה החסרה" וכן "לינק הנעדר") הוא סרט אנימציה אמריקאי הרפתקאות-קומי בסטופ מושן שיצא לאקרנים ב-11 באפריל 2019, את הסרט ביים כריס באטלר והופק בחברת לייקה. בסרט דבבו יו ג'קמן, זואי סלדנה, טימותי אוליפנט, אמה תומפסון וזאק גאליפנאקיס. הסרט זכה בפרס גלובוס הזהב לסרט האנימציה הטוב ביותר.

## תקציר העלילה
הסרט מספר על חוקר המפלצות והמיתוסים, סיר ליונל פרוסט, אשר יוצא להרפתקה באזור הפסיפיק נורת' וסט על מנת להוכיח את קיומו של היצור האגדי - סאסקואץ'. להפתעתו הוא מגלה אותו במהרה, ומתברר שהוא דובר אנגלית שוטפת. הסאסקואץ', אותו פרוסט מכנה מר לינק, (כי הוא לכאורה החוליה החסרה) מבקש ממנו לסייע לו להגיע על קרובי משפחתו הרחוקים, היטים שבהימלאיה. במהלך המסע חוברת אליהם אדלינה פורטנייט, בחורה הרפתקנית חופשייה ועצמאית.

## מדבבים
*יו ג'קמן - סיר ליונל פרוסט, חוקר המפלצות ומיתוסים
*זואי סלדנה - אדלינה פורטנייט, נערה הרפתקנית חופשייה ועצמאית
*זאק גאליפנאקיס - מיסטר לינק/סוזן, סאסקואץ'''<nowiki/>''''
*טימותי אוליפנט
*אמה תומפסון
*סטיבן פריי
*מאט לוקאס
*דייוויד ואליאמס

## הפצה
הסרט יצא לאקרנים בישראל ב-11 באפריל 2019.

## קישורים חיצוניים
* 

* דף הסרט באתר Seret.co.il
* 

## הערות שוליים

קטגוריה:סרטי אנימציה בסטופ-מושן
קטגוריה:סרטי 2019
קטגוריה:סרטי קומדיה מונפשים
קטגוריה:סרטי הנפשה אמריקאיים
קטגוריה:סרטי הרפתקאות אמריקאיים
קטגוריה:זוכי פרס גלובוס הזהב לסרט אנימציה הטוב ביותר
קטגוריה:סרטים עם מוזיקה מאת קרטר בורוול